**«Алтын күз!»**

***(Бөлме мерекеге сай безендірілген. Ортаға 3 бала шығады:)***
**1 - бала:** Қуаныштың ағайын
Қоңырауын қағайын
Қуандырып біздерді
Өлкемізге күз келді!
**2 - бала:** Айнала сары ала
Қырманға дән тола
Жемістер пісіпті
Қоймаға түсіпті!
**3 - бала:** Ендеше не тұрыс
Болмасын жан қалыс
Тойлайық, күлейік
Қуанып билейік!
**Ән: «**Күз келіпті**»**

**1 - бала:** Тоқтаңдар, тоқтаңдар!
Бойымнан әл құрып
Көздерім бұлдырап
Басым айналып барады!

***(Басқа балалар көмектесіп, демейді)***

**2 - бала:** Енді, енді не етеміз?!
(Құлаған баланың атын атайды) қалай көмектесеміз?

**3 - бала:** Сабыр сақта, саспайық
Дәрігер шақырайық!

**1 - бала:** Жо - жоқ! Дәрігер керек емес!
Қазір өзім тұрамын тез!

**4 - бала:** Онда дәрі ішіп ал,
Менде міне, көп дәрі бар!

**5 - бала:** Ауырмау үшін суық суға шомылу керек
Бұл - дәлелденген рецепт!

**1 - бала:** Ах!
**Бәрі бірге:** Дәрігер, дәрігер!

***("Жедел жәрдем" машинасының дыбысы естіледі. Дәрігер киімін киген бала келеді)***

**Дәрігер:** Мені неге шақырдыңдар,
Қандай шағым, арыздар бар?

***(Әлсіреп құлаған баланы атайды)***

**Бәрі бірге:** Дәрігерлік көмек керек!

**Дәрігер:** Қазір қарап шығайын,
Неден ауырғанын ұғайын... (Фонендоскоппен кеудесін тыңдайды)
**Дәрігер:** - А - а - а - деп қане, аузыңды ашшы...... (Тексереді)
Тістерің орнында, тамағың іспеген
Қол - аяғың әлсізденген
Қызуың ыссы екен
Білдім, неден ауырғаныңды...!
Жеткілікті мөлшерде ағзаңа
Дәрумендер жетіспеген!

**1 - бала:** Енді не істеймін?

**Дәрігер:** Дәрумендер табиғи болғаны дұрыс,
Көп - көп көкөніс, жемістер жеуге тырыс!..

**6 - бала:** Қазір күз мезгілі түсті ғой,
Жемістер де, көкөністер де пісті ғой!
Қоймаға қоңырау шалайық
Күз өнімдерін осында алдырайық!

**7 - бала:** Дұрыс айтасың! (Қалта телефонымен қоңырау шалады)
- Алло, алло! Қойма ма?
Бізге жемістер мен көкөністер керек
Машинаға тиеп жіберіңіз
Мүмкін болса тезірек!
(Машинаның дыбысы естіліп, руль ұстаған жүргізуші бала жемістер мен көкөністерді «тиеп» алып келеді)

**Алма:** Мен - алмамын, алмамын
Таңдандырар бал дәмім
Пісіп толдым, мінекей!
Баптап ерек бағбаным

**Өрік:** Мен - өрікпін, өрікпін
Дәміммен тәтті еліттім
Сүйіктімін сәбилерге
Айтпасам да бөліп тым

**Шие:** Мен шиемін, шиемін
Күннің көзін сүйемін
Қажеттімін адамға
Оны жақсы білемін!

**Қияр:** Мен қиярмын, сәндімін
Салаттардың сәнімін
Дәруменім мол менің
Жегенге қуат сыйлаймын!

**Асқабақ:** Таңдандырар бәрін
Асқабақпын дәмді
Кептірілген дәнім
Таптырмайтын дәрі!

**Картоп:** Мен картоппын, картоппын
Бір қарасаң - доппын?!
Немен жесең де жағам
Мені қоссаң тәтті болар тағам!

**Жүргізуші:** Бойға қуат нәрі
Таптырмайтын дәрі
Өнімдерді ортаға ала
Тойлайық енді шаттана!

**Ән:** «Күз тамаша»

**Жүргізуші:** Алтын күз, жаңбырлы күз, жомарт күз, суығы шыңдайтын, сұлулығы арбайтын мәрт күздің тойында
- шаршауды білмеуге!........ (Балалар қайталайды)
- көңілді би билеуге!....... (Балалар қайталайды)
- әсем сазды ән салып, (Балалар қайталайды)
- бір - бірімізге жақсы тілек тілеуге ант етейік!

**Балалар:** Ант етеміз, ант етеміз, ант етеміз!

**Жүргізуші:** Қане онда.....
Қызықтайық бірге, сүйінелік,
Қолшатырлы қыздар биіне еріп!

**Би**: «Қолшатыр»

***(Би аяқталғанда үнтаспадан желдің дыбысы естіліп жапырақтар ұшады)***

**Жүргізуші:** Тентек жел шашып кетіпті
Жапырақтарды сан алуан
Тезірек жинап алайық
Қане, қане кім жылдам?!

**Ойын:** «Кім жылдам?»
**Ойын:** «Жеміс жидектерді ажырат»

**Ойын:** «Кім епті»

**Жүргізуші:** Қызыл, жасыл, сары алтындай
Жапырақтар күздің көркі
Ойланайық, толғанайық
Күз туралы әуен естіп!

**Оркестр:** «Күз»

**Жүргізуші:** Әсем бисіз той бола ма?
би арнайық күзге жаңа!

**Би:** «Жапыақта биі»

**Жүргізуші:** «Балалар біздің осымен ертеңгілігіміз аяқталды. Деніміз сау болу үшін көп теген дәрумендер жеу қажет. Құрметті қонақтар сіздерге зор денсаулық ашық аспан тілимін келесі кездескенше сау болыңыздар!